**ŠAKIŲ RAJONO SAVIVALDYBĖ**

**GRIŠKABŪDŽIO GIMNAZIJA**

Biudžetinė įstaiga, Alyvų g. 4, Griškabūdis, LT-71295 Šakių r. sav., tel./faks. (8 345) 41 260.

Duomenys kaupiami ir saugomi Juridinių asmenų registre, kodas 190820757

**PATVIRTINTA**

Griškabūdžio gimnazijos

direktoriaus 2021 m. gruodžio 28 d.

įsakymas Nr. V1-170

**VEIKLOS PROGRAMA**

**2022 metams**

**2021 M. TIKSLŲ IR UŽDAVINIŲ ĮGYVENDINIMAS**

2021 metams buvo numatytas tikslas - ugdymo(si) kokybės gerinimas stiprinant mokinių mokymosi motyvaciją. Jo įgyvendinimui suplanuoti uždaviniai: tobulinti pamokos struktūrą siekiant organizuoti šiuolaikišką pamoką bei pasitelkiant mokėjimo mokytis kompetenciją, aktualizuoti bendrąsias ir metodines mokytojų kompetencijas, sukurti saugią ir estetišką mokinių mokymosi aplinką**.**

Pirmojo uždavinio įgyvendinimui buvo numatytas BDŠ (bandymo dirbti šiuolaikiškai) požymių turinčių stebimų pamokų vedimas, tikintis, kad kiekvienas mokytojas ves ne mažiau nei dvi BDŠ pamokas, stebės ne mažiau nei dvi tokias pamokas, tokiu būdu vyks intensyvi gerosios patirties sklaida, augs mokytojų profesinis meistriškumas. Tenka pripažinti, kad ši veikla įgyvendinta tik iš dalies, nes į kolegialaus grįžtamojo ryšio procesą įsitraukė toli gražu ne visi – tik 52 proc. mokytojų. Dar buvo numatytas mokinių skatinimas nuolat įsivertinti savo pažangą, analizuoti pasiekimus ir numatyti tolimesnius mokymo(si) žingsnius kiekvienoje 5-8, I-IV klasėje organizuojant bent penkis kokybiškus trišalius „mokinys-mokytojas-tėvai“ pokalbius apie individualią pažangą sudarant tobulėjimo planą. Ši priemonė įgyvendinta, klasių vadovų ataskaitos parodė, kad tokių pokalbių būta ir daugiau, nes visi susitikimai persikėlė į virtualią erdvę, o tai suteikė galimybę pasirinkti visoms pokalbio pusėms patogų laiką, tuo pačiu neliko pagrindinio argumento, kuriuo paprastai tėvai aiškindavo savo negalėjimą atvykti į tėvų susirinkimą ar susitikimą su mokytojais. Buvo suplanuota pusmečio refleksijos diena, kurios metu mokytojai būtų organizavę individualius pokalbius su mokiniais jų mokymosi problemoms aptarti. Ši priemonė, deja, dėl nuotolinio mokymo neįvyko, planuojama ją perkelti į kitus metus. Stiprinant mokinių mokėjimo mokytis kompetenciją buvo numatyta sukurti patogų įrankį mokinių mėnesio pažangos ir pasiekimų planavimui bei fiksavimui. Klasių vadovų metodinėje grupėje buvo susitarta, kad mokiniai kiekvieno mėnesio paskutinę savaitę asmeninės pažangos kreivėje pažymos pažangumo rezultatą ir galės vaizdžiai pamatyti, kokios mokymosi pasiekimų tendencijos. Planuota, kad į šį procesą įsitrauks bent70 proc. 5-8, I-IV kl. mokinių, tačiau realiai savo pažangumą stebi visi aukščiau minėtų klasių mokiniai. Planuota gatvės muzikos diena dėl karantino apribojimų neįvyko.

Antrojo uždavinio įgyvendinimui buvo organizuoti 40 ak. val. trukmės mokymai gimnazijos mokytojams „Šiuolaikinė pamoka. Kaip siekti kiekvieno mokinio pažangos?“. Buvo planuota, kad programoje dalyvaus ne mažiau kaip 90 proc. mokytojų, iš jų ne mažiau kaip 80 proc. įgytas žinias ir gebėjimus, susijusius su pamokos kokybės tobulinimu, taikys praktikoje. Realiai mokymuose dalyvavo net 94 proc. mokytojų, iš jų 82 proc. savianalizės anketose įvardino konkrečius mokymų dalykus, kuriuos pritaikė savo praktinėje veikloje, taigi ši priemonė įgyvendinta visiškai. Dar turėjo vykti skaitmeninių priemonių naudojimo ugdymo turiniui perteikti gerosios patirties sklaida, kuomet gerąja IKT naudojimo patirtimi pasidalinti turėjo ne mažiau kaip 5 mokytojai, pristatyme dalyvauti bent 60 proc. mokytojų. Kovo mėn. vyko nuotolinis mokytojų metodinis susirinkimas, kuriame savo patirtimi pasidalino dvi pradinių klasių, biologijos, matematikos, IT ir anglų k. mokytojų, susirinkime dalyvavo 70 proc. mokytojų.

Įgyvendinant trečiąjį veiklos programos uždavinį buvo atliktas vaikų darželio „Pumpurėlis“ antro aukšto ugdymui skirtų patalpų remontas, numatytam poilsio zonos mokiniams įrengimui resursų neužteko.

2021 metais iki spalio mėnesio vaikų darželyje „Pumpurėlis“ veikė 2 grupės, kurias lankė 36 vaikai, tačiau ne visi norintys galėjo patekti į vaikų darželį. Šakių rajono savivaldybė priėmė sprendimą nuo spalio mėnesio atidaryti trečią ikimokyklinio ugdymo grupę, taigi iš viso įstaigoje veikė trys ikimokyklinio ugdymo grupės, skirtos vaikams nuo 2 iki 5 metų, kuriose 2021 m. pabaigoje ugdėsi 44 vaikai.

Kadangi įstaigoje pagrindinis dėmesys buvo skiriamas kryptingam, sistemingam ir nuosekliam ugdymo proceso įgyvendinimui, kurio pagrindinis uždavinys – mokytojų profesionalumo ir kūrybiškumo skatinimas siekiant profesinio tobulėjimo, todėl darželio pedagogės aktyviai dalyvavo įvairiuose mokymuose ir seminaruose: gilino žinias apie STEAM panaudojimo galimybes ikimokykliniame ugdyme, kaip kurti STEAM planus ir projektus; „Specialiųjų ugdymosi poreikių pažinimas ir pagalba ikimokyklinio, priešmokyklinio ir pradinio mokyklinio amžiaus vaikams ugdymo procese“; „Kūrybinės dirbtuvės: kaip sukurti vaikų kūrybiškumą skatinančią aplinką?“; savarankiškai studijavo metodinius rinkinius „Darželis pavasarį“, „Darželis rudenį“, „Darželis lauke“.

Dėl COVID-19 ligos plitimo sumažėjus galimybėms lankytis kitose įstaigose mokytojos su savo ugdytiniais nuotoliniu būdu aktyviai dalyvavo respublikinėje ikimokyklinio ir priešmokyklinio ugdymo įstaigų kūrybinių darbų parodoje - konkurse „Lietuvos atspindžiai mano lange“, rajoniniame kūrybinių darbų virtualioje parodoje ,,Smėlio pilys“, ikimokyklinio ugdymo grupė taip pat baigė vykdyti projektą „Mūsų piršteliai gali“.

Ikimokyklinio ugdymo mokytoja 2021 metais surengė rajoninį piešinių konkursą ,,Švilpu švilpu, tū tū tū, lėkėm skridom iš pietų“ ir respublikinį ikimokyklinio ir priešmokyklinio ugdymo įstaigų kūrybinių darbelių ir piešinių konkursą ,,Puošiasi lapai pamažu“.

Siekiant glaudesnio bendradarbiavimo su mokytojomis ir ugdytiniais mokytojų padėjėjos dalyvavo seminare „Mokytojo padėjėjas – ugdymo proceso dalyvis“. Šiuose mokymuose darbuotojos susipažino su emociškai saugios ir akademiškai inovatyvios mokymo (si) ir ugdymo (si) aplinkos kūrimu.

Daug dėmesio buvo skirta šiuolaikinius reikalavimus atitinkančios aplinkos kūrimui. Pagaliau buvo atliktas antro aukšto grupės remontas, kurio metu sukurtos saugios, estetiškai patrauklios erdvės sportui, poilsiui, sudarytos sąlygos individualiai vaikų veiklai, tyrinėjimams ir kūrybiškumui ugdyti. Be to, įsigyta naujų ugdymo priemonių ir žaislų.

Dėl pandeminės situacijos rekomenduojant kuo daugiau laiko praleisti lauke, vaikų saugumui ir užimtumui užtikrinti iš tėvų surinktų ugdymo lėšų įsigyta nauja erdvi pavėsinė, nauja smėlio dėžė ir inventorius lauko žaidimams.

Rekomenduojant sveikatos specialistams įstaigoje kuo mažiau kontaktuoti su aplinkiniais, bendravimui su ikimokyklinukų tėvais pasitelktos informacinės technologijos. Didelė informacijos dalis pateikiama Facebook sukurtose grupėse arba individualiai. Bendradarbiaujant su tėvais buvo surengtos meninių darbelių parodėlės, suruošta vaikams pramogų diena. Vyko nenutrūkstamas bendradarbiavimas su gimnazijos pradinių klasių mokytojomis, visuomenės sveikatos specialiste.

Vaikų darželis „Pumpurėlis“ įgyvendino visus 2021 metams išsikeltus uždavinius.

**APLINKOS ANALIZĖ**

|  |  |  |
| --- | --- | --- |
| **Veiksniai** | **Aplinka** | |
| **Galimybės** | **Grėsmės** |
| **Politiniai teisiniai** | Gimnazija gali vykdyti nepertraukiamą (nuo ikimokyklinio iki vidurinio) ugdymą. | Naujai inicijuojamos reformos išbalansuoja nuoseklų darbą. |
| **Ekonominiai** | Klasės krepšelio finansavimo ir etatinio mokytojų darbo apmokėjimo įvedimas.  Lėšų iš projektų pritraukimas. | Pastatų eksploatacijos ir priežiūros brangimas. |
| **Technologiniai** | Mokinio kompiuterių naudojimas, įrengtos kompiuterizuotos mokinių darbo vietos kabinetuose. Įsigyjamos modernios IKT priemonės (5 interaktyvūs ekranai). | IKT priemonių poveikis turi ne tik teigiamą poveikį, matoma mokinių priklausomybė mobiliesiems įrenginiams. |
| **Edukaciniai** | Mokėjimo mokytis kompetencijos stiprinimas ugdys didesnę mokinių atsakomybę už savo pasiekimus. | Sunku užtikrinti vienodas sąlygas neformaliai ugdyti atokiau gyvenančius mokinius. |

**SSGG ANALIZĖ**

|  |  |
| --- | --- |
| **Stiprybės** | **Silpnybės** |
| 1. Kūrybingi pedagogai kuria iniciatyvią ugdymo aplinką. 2. Vadovai pasitiki pedagogais ir padeda jiems realizuoti ir atskleisti kūrybines galias. 3. Mokymosi rezultatai siekia respublikinį vidurkį. 4. Geras mikroklimatas ir aukšta kultūra. | 1. Nėra realių motyvavimo ir skatinimo (materialinio) galimybių. 2. Pasitaikantis inertiškumas ir mokymosi motyvacijos nebuvimas stabdo ugdymo rezultatų pažangą. 3. Nepasvertas ir neracionalus išorinių jėgų poveikis daro neigiamą poveikį mikroklimatui. |
| **Galimybės** | **Grėsmės** |
| 1. Mokymosi aplinka atitiks šiuolaikinius reikalavimus. 2. Įsivyraus supratimo, bendradarbiavimo, savitarpio pagarbos atmosfera, o tai teigiamai įtakos mokymosi rezultatus. | 1. Pedagogų kolektyvo atsinaujinimo galimybės labai ribotos, gali pritrūkti specialistų. 2. Ugdymo rezultatų pasiekimą darosi vis sunkiau užtikrinti. |

**2022 metų veiklos tikslai, uždaviniai ir priemonės**

|  |
| --- |
| **Tikslas: Pasiekimų gerinimas orientuojantis į individualius mokinių poreikius.** |

|  |
| --- |
| **Uždaviniai: 1. Siekiant aukštesnių kiekvieno mokinio pasiekimų realizuoti mokinių individualius poreikius ir sudaryti galimybes patirti mokymosi sėkmę.** |

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Priemonės** | **Atsakingi priemonių vykdytojai** | **Laikas** | **Ištekliai** | **Laukiami rezultatai** | **Sėkmės kriterijus** |
|  | Mokymų ,,Orientavimasis į mokinių poreikius: poreikių pripažinimas, pagalba mokiniui, gabumų ir talentų ugdymas" gimnazijos mokytojams organizavimas. | J. Leščinskaitė, direktoriaus pavaduotoja ugdymui | Sausio-gegužės mėn. | 3.600 Eur.,  žmogiškieji | Įgyvendinta tęstinė 40 akademinių val. trukmės 6 dienų mokymų programa. | Programoje dalyvaus ne mažiau kaip 90 proc. mokytojų, iš jų ne mažiau kaip 80 proc. įgytas žinias apie individualių mokinių poreikių identifikavimą ir realizavimą taikys praktikoje. |
|  | Virtualios aplinkos naudojimas ugdymo kokybės gerinimui. | 5-8 kl. dalykų mokytojai | II-asis pusmetis | Žmogiškieji | Individualių mokiniams skirtų kompiuterių komplektu pamokose naudosis visi mokytojai, dirbantys 5–8 klasėse, ne mažiau kaip 10 proc. dalyko pamokų. | Bent 70 proc. 5-8 kl. mokinių metiniai 2021-2022 m. m. pažymių vidurkiai sieks 7 balus. |
|  | Pusmečio refleksijos diena. | J. Leščinskaitė, direktoriaus pavaduotoja ugdymui | Vasario mėn. | Žmogiškieji | 90 proc. mokytojų organizuos individualius pokalbius su mokiniais, 80 proc. mokinių aptars su mokytojais savo mokymosi problemas. | Mokinių apklausos metu bus nustatyta, kad 70 proc. mokinių sužinos, kas padeda ir kas trukdo jų individualiai ugdymosi sėkmei. |

|  |
| --- |
| **2. Stiprinti mokinių pažinimo, iniciatyvumo ir kūrybingumo kompetencijas.** |

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Priemonės** | **Atsakingi priemonių vykdytojai** | **Laikas** | **Ištekliai** | **Laukiami rezultatai** | **Sėkmės kriterijus** |
| 2.1. | Projektas pradinių klasių ir priešmokyklinės grupės mokiniams „Čia mano gimtinė“. | Pradinių klasių mokytojų metodinė grupė | Kovo mėn. | Žmogiškieji | Įgyvendintame projekte dalyvaus 70 proc. tikslinės grupės mokinių. | Kiekvienos klasės mokiniai paruoš projekto tikslus atitinkantį pristatymą, kurį pamatys visa gimnazijos bendruomenė. |
| 2.2. | Profesijų mugė 1-8, I-IV kl. mokiniams. | V. Čeplevi-čienė, renginių organizatorė | Gegužės mėn. | Žmogiškieji | Kiekvienoje klasėje įvyks susitikimas su buvusiu gimnazijos mokiniu, įgyvendinančiu savo karjeros planus. | Susitikimuose dalyvaus ir savo karjeros planus apsvarstys 80 proc. gimnazijos mokinių. |

|  |
| --- |
| **3.Įdiegti žaliosios energijos šaltinius.** |

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Priemonės** | **Atsakingi priemonių vykdytojai** | **Laikas** | **Ištekliai** | **Laukiami rezultatai** | **Sėkmės kriterijus** |
| 3.1. | 18 kw saulės elektrinės įrengimas. | V. Juška, direktoriaus pavad. ūkio reikalams | Rugpjūčio mėn. | 18000,- Eur. | Bus įrengtas atsinaujinančios energijos šaltinis. | Gimnazijos pastato įrenginiams, apšvietimui, kondicionavimo ir kitiems prietaisams bus naudojama žalioji energija. |

Priedas Nr. 1

**MOKYTOJŲ TARYBOS POSĖDŽIAI**

1. Dėl I-ojo pusmečio ugdymo rezultatų.

Dėl skaitmeninių priemonių naudojimo ugdymo procese patirties. Vasario mėn.

1. Dėl keliamųjų klasių moksleivių kėlimo į aukštesnę klasę.

Birželio mėn.

1. Dėl 2021 m. veiklos programos įgyvendinimo eigos.

Rugpjūčio mėn.

1. Dėl abiturientų rengimosi brandos egzaminams.

Gruodžio mėn.

Priedas Nr. 2

**DARBAS SU TĖVAIS**

1. Klasių tėvų susirinkimas.

Kartą per pusmetį klasių vadovai

1. Visos mokyklos tėvų susirinkimai aktualiausių problemų aptarimui.

Kartą per pusmetį direktoriaus pav. ugdymui

1. Individualūs pokalbiai su tėvais, konsultacijos.

Nuolat klasių vadovai

1. Lankymasis moksleivių namuose.

Esant reikalui klasių vadovai

1. Pokalbiai su specialiųjų poreikių mokinių tėvais.

Esant reikalui direktoriaus pav. ugdymui

Priedas Nr. 3

**VAIKŲ DARŽELIO „PUMPURĖLIS”**

**VEIKLOS PROGRAMOS PRIEMONIŲ PLANAS**

**2022 m.**

**VEIKLOS PRIORITETAI:** Kokybiškas ikimokyklinio amžiaus vaikų ugdymas ir sveikatos saugojimas.

**TIKSLAS:** Ugdymo proceso tobulinimas siekiant aukštesnės ugdymo kokybės.

|  |  |  |  |  |
| --- | --- | --- | --- | --- |
| **UŽDAVINIAI: 1. Mokytojų ir kitų ugdytojų kvalifikacijos tobulinimas.** | | | | |
| **Pasiekimo priemonės** | **Laukiami rezultatai** | **Lėšos** | **Vykdymo**  **terminai** | **Atsakingi asmenys** |
| * 1. Naujų mokymo metodų taikymas ir efektyvus panaudojimas naudojant IT. | Mokytojos ikimokyklinio amžiaus vaikų ugdymo procese naudos įvairias modernias IT, orientuotas į visapusišką vaiko asmenybės ugdymą. | Mokinio krepšelis.  Ugdymui skirtos lėšos. | Sausis –gruodis | Direktoriaus pavaduotoja ikimokykliniam ugdymui  Ikimokyklinio ugdymo mokytojos  Švietimo centrai |
| * 1. Mokytojų ir kitų ugdymo proceso dalyvių kvalifikacijos kėlimas ir kompetencijų tobulinimas | Darbuotojų saviugdos ir savišvietos kėlimo metu įgis naujų idėjų ir patirties. | Mokinio krepšelis.  Ugdymui skirtos lėšos.  Žmogiškieji. | Sausis – gruodis | Direktoriaus pavaduotoja ikimokykliniam ugdymui  Ikimokyklinio ugdymo mokytojos  Švietimo centrai |
| 1. **Saugios ir sveikatą stiprinančios aplinkos kūrimo** **tęstinumas** | | | | |
| 2.1. Patyriminiu ugdymu grįstos saugios ir sveikos, visapusiškai lavinančios ugdymo (si) aplinkos kūrimas ir gerinimas. | Įsigys priemonių vaikų emocinio intelekto ugdymui, visapusiškam organizmo grūdinimui.  Sukurs Kneipo takelį.  Pagamins pakeltas lysves jaunųjų gamtininkų daržui.  Įrengs edukacines erdves veiklai su vandeniu. | Mokinio krepšelis.  Ugdymui skirtos lėšos. | Sausis – gruodis | Direktoriaus pavaduotoja ikimokykliniam ugdymui  Ikimokyklinio ugdymo mokytojos  Sveikatos biuro specialistė |
| 2.2. Lauko erdvių modernizavimas papildant naujais įrenginiais bei priemonėmis. | Įsigys naują pavėsinę, smėlio dėžę, inventoriaus aktyviai vaikų veiklai lauke. | Mokinio krepšelis.  Ugdymui skirtos lėšos.  Žmogiškieji. | Sausis – gruodis | Direktoriaus pavaduotojas ūkio reikalams  Direktoriaus pavaduotoja ikimokykliniam ugdymui Ikimokyklinio ugdymo mokytojos |
| 1. **Pedagogų ir tėvų bendradarbiavimo plėtojimas** | | | | |
| 3.1. Kurti naujas vaikų darželio ir ugdytinių tėvų bendravimo ir bendradarbiavimo formas. | Ugdymo procesas labiau atitiks tėvų lūkesčius. | Ugdymui skirtos lėšos.  Žmogiškieji | Sausis – gruodis | Direktoriaus pavaduotoja ikimokykliniam ugdymui Ikimokyklinio ugdymo mokytojos  Sveikatos biuro specialistė |
| 3.2.Įdiegti elektroninį dienyną. | Tėvai turės galimybę stebėti vaikų ugdymo procesą bei pasiekimus. | Mokinio krepšelis.  Žmogiškieji | Sausis – gruodis | Direktoriaus pavaduotoja ikimokykliniam ugdymui Ikimokyklinio ugdymo mokytojos |

**KULTŪRINIŲ - PRAMOGINIŲ RENGINIŲ PLANAS**

**2022 METAMS**

|  |  |  |  |
| --- | --- | --- | --- |
| Eil.  Nr. | Pavadinimas | Data | Atsakingas asmuo |
|  | 1.1. Akcija „Atmintis gyva, nes liudija“;  1.2. Filmo aptarimas „Pavojai tykantys žiemą“ ;  1.3. „Pusiaužiemis – pats žiemos vidurys“. | Sausis | Ikimokyklinio ugdymo mokytojos Sveikatos biuro specialistė |
|  | * 1. Kūrybinių darbelių paroda „Mano gimtinė“;   2. Pokalbis „kas pyksta, tam ragai dygsta“;   3. Mažieji atradimai – eksperimentavimas su sniegu. | Vasaris | Ikimokyklinio ugdymo mokytojos |
|  | * 1. Užgavėnių šventė „Žiema, žiema bėk iš kiemo“;   2. „Kaziuko mugė“;   3. Kovo 11-osios minėjimas „Geltona, žalia, raudona“;   4. Žemės dienos renginiai. Paukščių sugrįžimo šventė.   5. „Mano pirmoji knygelė“ | Kovas | Ikimokyklinio ugdymo mokytojos |
|  | 4.1. Velykų šventė „Dažom margučius“;  4.2. Saugaus eismo diena;  4.3. Aplinkos pažinimo savaitė (išvykos po Griškabūdį). | Balandis | Ikimokyklinio ugdymo mokytojos |
|  | 5.1. Sporto šventė;  5.2. Šeimų diena;  5.3. Meninė raiškos savaitė „Skambantis pavasaris“ | Gegužė | Ikimokyklinio ugdymo mokytojos |
|  | * 1. Tarptautinė vaikų gynimo diena;   2. Joninių šventė „Pinsim Joninių vainiką“;   3. Vasaros šventė „Sveika, vasara“;   4. Pokalbis „Saugi vasara“ . | Birželis | Ikimokyklinio ugdymo mokytojos |
|  | 7.1. Rugsėjo 1-oji. „Aš ir mano draugai“.  7.2. Grupės taisyklių kūrimas.  7.3. Judumo savaitė „Apibėk darželį“ | Rugsėjis | Ikimokyklinio ugdymo mokytojos |
|  | 8.1. Gyvūnų diena „Mano augintinis“  8.2. Žaidybinės situacijos „Gera ir bloga savijauta“  8.3. Rudenėlio šventė;  8.4. Dalyvavimas bendruomeniškumo akcijoje „Tebūnie šviesa“. | Spalis | Ikimokyklinio ugdymo mokytojos  Sveikatos biuro specialistė |
|  | * 1. Tolerancijos diena.   2. Šv. Martyno Žibintų šventė   3. „Sudie, rudenėli“ | Lapkritis | Ikimokyklinio ugdymo mokytojos  Sveikatos biuro specialistė |
| 10. | 10.1. „Advento vainikas“;  10.2. „Kalėdinių darbų dirbtuvės“;  10.3. „Kalėdų senelio stebuklas“. | Gruodis | Ikimokyklinio ugdymo mokytojos |

PRITARTA

Gimnazijos tarybos

2021 m. gruodžio 28 d. posėdis Nr. 7